Hierdie 4-jarige maak haar eie rooitapytrokke - uit papier! | SARIE
Mayhem tydens ’n fotosessie vir Cincinnati Magazine. FOTO: Instagram	Verwante Artikels
Hierdie 4-jarige maak haar eie rooitapytrokke – uit papier!	deur SARIE.com-span
As daar nou een les is wat ons van kleine Mayhem kan leer, is dat elke dag ’n geleentheid is om jou droomrok te dra … Mayhem se ma, Angie, het aan haar dogter dié bynaam gegee toe Angie en haar suster ’n blog begin het. Sy wou haar dogter se privaatheid in hierdie blog beskerm, minwetend dat hierdie naam haar dogter se persoonlikheid redelik akkuraat sou opsom.
Angie vertel dat Mayhem gereeld in haar kas ingevaar het en haar klere aangetrek het. Nadat Angie vir die soveelste keer haar klere weer moes terugpak, het sy aan Mayhem gesê dat hulle met papier moet begin klere maak.
Mayhem het nou ’n gewilde Instagram-profiel van al haar papierklere en ook ’n webtuiste, Fashion by Mayhem.
Mayhem, soos sy nou algemeen bekend is, volg ook die nuutste trends, televisieprogramme en rooitapyt-geleenthede. En die beste van als? Mayhem maak regtig hierdie rokke self!
Kyk net na die rokke van dié talentvolle 4-jarige
Die werklikheidsreeks Project Runway
Taylor Swift by die Amerikaanse Musiek-toekennings
En natuurlik, hierdie jaar se toekenningseisoen se gewildste aandrokke
Jennifer Lawrence by die Golden Globes
Lupita Nyong’o by die Golden Globes
Katy Perry by die Grammy’s
Hoe oulik is dié kleinding nie?